section_heading: Dječje utrke
paragraph_text: Jedna od izuzetno bitnih komponenti djelovanja kluba je organizacija posebnih dječjih utrka, na kojima je omogućeno sudjelovanje svoj djeci, ne samo članovima klubova u čemu je OK Vihor najaktivnijih klub u Hrvatskoj. Kvaliteta i značaj tih utrka očituje se u vrlo velikom broju malih sudionika koji se povećava iz utrke u utrku te na nekima od njih ima i skoro tristo malih natjecatelja. Iskustvo pokazuje da većina djece nakon svog prvog sudjelovanja na takvoj utrci željno iščekuje novu utrku, te sami potiču roditelje, bake i djedove da ih ponovo prijave. Najveća vrijednost tih utrka je sudjelovanje djece stare od svega nekoliko mjeseci pa do 12 godina, a u utrci im se često pridružuju roditelji i drugi članovi obitelji. Klub dječje utrke organizira na brojnim lokacijama u Zagrebu i van njega. Posebno veselje kod djece izazivaju neobične tematske utrke koje klub redovno organizira za blagdan Uskrsa i sv. Nikole te za Noć vještica, pune zanimljivih detalja i likova iz dječje mašte i bajki koje djeca pronalaze u šumi. Posebice treba istaknuti utrku Crvenkapica koju samostalno organiziraju mladi članovi kluba.